उनकी धर -पकड़ हो जाए तो साहब सुरक्षित हो जाएंगे। जब साहब सुरक्षित नहीं होंगे तो देश कैसे राहत में होगा। इसलिए हे प्यारे देशवासियों सब दु:ख भुला कर जोर लगा दो। पीएम की जान खतरे में है, वो तुम्हारी तरह कोई आम आदमी थोड़े हैं। इसलिए उनको सुरक्षित करो। कुछ ऐसा करो कि वे लोक कल्याण मार्ग वाले बंगले में ही बने रहें। वही उनके लिए सबसे सुरक्षित जगह है। और एकबार उनकी सुरक्षा तय हो जाए तो फिर आपके खाते में 15 लाख आ जाएंगे। और जब 15 लाख आ जाएंगे तब पेट्रोल-डीजल कितना भी महंगा क्यों न हो आप जी भर के टंकी फुल करा लेना। फिलहाल कोई शोर न मचाएं, तेल में आग लगने दो, रुपया भाड़ में भी जाता है तो चला जाए ,क्योंकि पीएम को खतरा है। चौकीदार को खतरा है। चौकीदार ही नहीं रहेगा तो फिर आपके घर की सुरक्षा कौन करेगा, इसलिए आपके घर को भी खतरा है। और जब खुद का घर /जान खतरे में हो तो रूपए-पैसे और तेल-गैस के दामों की चिंता नहीं करते। इसलिए। .. शत्रुघ्न का वो डायलॉग याद करो --- खामोश ----।